ARAFAT bate câmpii când spune că trebuie să ne sperie numărul crescut al infectaților cu Covid-19 de ieri. În realitate, paradoxal, este o „SCĂDERE”. Iată de ce…
Ieri, joi, au fost raportate 238 de noi cazuri de îmbolnăvire cu Covid-19, față de marți când au fost identificați 119 oameni infectați. În aparență, este o creștere abruptă a îmbolnăvirilor, care ar trebui să ne pună pe gânduri.

Ideea este că dacă un oarecare poate trage o astfel de concluzie după vederea acestor cifre, fără să știe contextul care le-a născut, și nimeni nu îl poate acuza de nimic, atunci când concluzia alarmistă este trasă de Arafat care cunoaște (sau ar trebui să cunoască) contextul, se cheamă că omul dă dovadă de lipsă de profesionalism și că bate câmpii.

O să vă explic de ce Arafat panichează populația în mod artificial mai jos. Înainte de asta, să auzim ce a declarat ieri Arafat, conform Digi24:

„Creşterea cazurilor de persoane infectate de joi ar trebui să ne atragă atenţia. Trebuie să urmărim ce se întâmplă în următoarele zile, care va fi situaţia. Este un semnal că situaţia nu este sub control, aşa cum ne-am dorit noi şi că trebuie să fim foarte atenţi în respectarea regulilor de distanţare fizică care se solicită populaţiei de către noi, autorităţile. Trebuie să lucrăm împreună pentru a împiedica o posibilitate pe care nimeni nu o vrea şi anume să revenim la un număr mare de cazuri şi să fie obligatoriu să se mai ia unele măsuri, din nou”.

Ruptura logică din mintea lui Arafat este explicată de ziarul Adevărul:

„Îngrijorarea stârnită de numărul mai mare de cazuri noi de infectare cu coronavirus raportate joi de Grupul de Comunicare Strategică este eronată. Raportat la numărul de teste făcute, cifra arată, de fapt, o scădere procentuală a infectărilor.

Faptul că au fost raportate 238 de cazuri de infectare a fost reflectată drept o „explozie“, în contextul în care, acum două zile, am avut doar 119 cazuri. Totuşi, lucrurile nu stau chiar aşa. Ba din contră! Iată explicaţia:

*La data de 2 iunie, adică acum două zile, când am avut doar 119 cazuri, s-au făcut 5.561 de teste. Procentul celor infectaţi? 2,14%

*Astăzi, 4 iunie, când avem 238 de cazuri, am făcut…13.445 de teste. Procentul celor infectaţi? 1,77%.”

Asta înseamnă că, dacă ar fi fost făcute același număr de teste ca marți, adică 5.561, luând în calcul procentul de 1,77%, am fi avut 98 de îmbolnăviți, cu 21 mai puțin decât marți.

Deci, în realitate, este o SCĂDERE a procentului celor infectați raportat la numărul de testări și este de neacceptat ca Raed Arafat să nu înțeleagă că ăsta este un semn bun. Ceea ce mă face să îl suspectez de rea credință și de faptul că vrea să mențină teama în rândul populației.

Dacă este să fim corecți, putem spune că mesajul lui se încadrează în categoria de mesaje alarmiste de tip Fake News pentru care Grupul de Comunicare Strategică ar trebui să îi dea peste nas!

Daniel Roxin
[(('Înșelăciune',), 1), (('Remedii miraculoase',), 199), (('Controlul populației',), 150), (('Noua Ordine Mondiala',), 54), (('Supremația Românească',), 9), (('Reticență la vaccinare',), 139), (('Înșelăciune', 'Big Pharma'), 176), (('Plandemic',), 181), (('Remedii miraculoase', 'Religie'), 47), (('Satiră',), 310), (('Armă biologică',), 256), (('5G',), 67)]